– Гэта ўсё наш Сярожка, яго залатыя рукі, – эмацыянальна расказвае Вольга Пахомава. – Кавалёнкі купілі ў нашым пад’ездзе кватэру гадоў пяць таму, і зараз мы гэтым вельмі задаволены. Сяргей працуе саставіцелем цягнікоў, а ў вольны час яго рукі не знаходзяцца без справы. Ён і будаўнік, і рамонтнік, і з жалезам справу мае. Паглядзіце які фігурысты казырок ля пад’езда зрабіў! Сам дрот гнуў.